user
Kuchenjela kwa Kalulu


assistant
Chinalipo chaka chomwe mvula sinagwe. Mitengo inatha kuuma. Mitsinje inatha kuphwera madzi. Ndipo anthu ndi zilombo zinatha kufa ndi njala ndi ludzu.

Ndipo nyama zonse zinakumana pa mtengo waukulu.

Ndipo Mkango unayamba kuyankhula nuti: “Onani, abale anga, chaka chino mvula siinagwe. Ndipo zinthu zonse zili kutha kufa ndi ludzu. Tsono ife tapangana kuti tikumbe chitsime kuti tidzimwa tonse.”

Ndipo nyama zija zinavomela zonse. Ndipo zinakatenga makasu, fosholo ndi piki kuti zidzakumbe.

Koma pamalopo Kalulu sanabwele nawo. Ndipo izo zinayamba kukumba, kukumba, kukumba.

Pamene anapeza madzi aja Mkango unanena kuti: “Chifukwa chani Kalulu sanabwele kudzakumba chitsimechi? Tsono iye samwa nawo madzi pano!”

Ndipo Kalulu pamene anabwela kudzaona chitsime chija anati: “Tidutse, tidutse kuchitsimeko!”

Ndipo iye ananva kuti kuli ziii, napita kukatunga madzi, pamene anatha anavundulavundula madzi aja.

M’mawa lake pamene nyama zija zinabwela zinadzawona madzi aja atavundulidwa ali matope okha-okha. Ndipo izo zinafunsana kuti: “Ndani wachita chonchiyu?”

Ndipo wina ananena kuti: “Mwina ndi Kalulu chifukwa pamene timakumba chitsimechi iye panalibe.”

Ndipo nyama zinapangana kuti ziike m’modzi aziwonerera. Ndipo anasankha Nyani kuti awonerere.

Pamene Nyani anakhala pamenepo, Kalulu anabwera pakati pa usiku anati: “Tidutse! Tidutse kutsinjeko!”

Ndipo Nyani anayakha kuti: “Dutsani!” Ndipo Kalulu anadutsa, napereka moni nanena: “Nzanga, ndabwera ndi zanga zomwe amadya akuluakulu!”

Ndipo Nyani anati: “Bwera tione!”

Kalulu anali ndi uchi wake ndipo anapita nawo kunali Nyaniyo, anati: “Inde Nzanga, bwera tinve!” Kalulu anamupatsa uchi uja ndipo
anatunga madzi aja. Pamene Kalulu amachoka muchitsimemo, Fisi anafika.

Ndipo anasankha Kamba kuti awonerereko. Pamene Kamba anakhala pamenepo, Kalulu anabwera pakati pa usiku anati: “Tidutse
pachitsimepo!” Ayi osanva munthu kumuyakha ayi. “Tidutse pachitsimepo!” Ndipo ananva kuti ziii.

Ndipo iye anapita anayamba kuyankhulayankhula yekha-yekha namanena kuti: “Ngakhale unkhale chete, ine ndine Kalulu. Ndibwera basi kudzamwa madziwa!”

Pamene Kamba anali muchitsimemo, anakabisala kumwala. Ndipo amaoneka ngati mwalawo. Pamene Kalulu anapita, Kamba anamugwira mwendo.

Ndipo Kalulu anati: “Sunandigwire ine, wagwira mizu iwe!” Ndipo Kamba sanamuyakhe. Ndipo iye anamugwira basi mpaka kunacha.

Pamene nyama zonse zinabwera, Mkango unafunsa kuti: “Timuchite chani Kaluluyu?”

Ndipo Kamba ananena kuti: “Ndikufuna kuti Anjovuwa amunyamule ndi chitamba chawochi amumenyetse pamwala!”

Ndipo Kalulu anayankhanso kuti: “Mkango waukulu amadziwa kuti Kalulu samafa ndi kumenyesedwa pamwala koma Kalulu amafa ndi kumenyetsedwa padothi.”

Ndipo Mkango unauza Njovu kuti umunyamule Kaluluyu. Njovu inamunyamula ndi chitamba ndikukamumenyetsa padothipo.

Pamene anamunyamula paja anamukweza pamwamba kweni-kweni ndipo anamuponya. Pamene iye adagwelapo anakwilirika kwenikweni ndi kunveka kuti: “Phuuu! ndi fumbi kuti kobooo!” Pamene nyama zija zinava ndi kuona fumbi lija zidaseka kweni-kweni.

"Pamene fumbi lija linatha, nyama zija sizinamuonenso Kalulu kuti wapita kuti. Ndipo zidadziwa kuti Kalulu watinamizanso.

Nkhani yatha..."